CELEX: 31995R2349
Language: el
Date: 1995-10-06 00:00:00
Title: Κανονισμός (ΕΚ) αριθ. 2349/95 της Επιτροπής της 6ης Οκτωβρίου 1995 για την τροποποίηση του κανονισμού (ΕΚ) αριθ. 1488/95 όσον αφορά την υποβολή των πιστοποιητικών χωρίς προκαθορισμό της επιστροφής

Avis juridique important

|

31995R2349

Κανονισμός (ΕΚ) αριθ. 2349/95 της Επιτροπής της 6ης Οκτωβρίου 1995 για την τροποποίηση του κανονισμού (ΕΚ) αριθ. 1488/95 όσον αφορά την υποβολή των πιστοποιητικών χωρίς προκαθορισμό της επιστροφής  

Επίσημη Εφημερίδα αριθ. L 239 της 07/10/1995 σ. 0001 - 0001

ΚΑΝΟΝΙΣΜΟΣ (ΕΚ) αριθ. 2349/95 ΤΗΣ ΕΠΙΤΡΟΠΗΣ της 6ης Οκτωβρίου 1995 για  την τροποποίηση του κανονισμού (ΕΚ) αριθ. 1488/95 όσον αφορά την υποβολή των πιστοποιητικών χωρίς  προκαθορισμό της επιστροφήςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως αγοράς  στον τομέα των οπωροκηπευτικών  (1), όπως τροποποιήθηκε τελευταία από τον κανονισμό (ΕΚ) αριθ.  1363/95  (2), και ιδίως το άρθρο 26 παράγραφος 11, Εκτιμώντας: ότι, στην περίπτωση των πιστοποιητικών χωρίς προκαθορισμό της επιστροφής, τα οποία αναφέρονται στο  άρθρο 5 του κανονισμού (ΕΚ) αριθ. 1488/95 της Επιτροπής  (3), δεν πρέπει να εφαρμόζονται οι  διατάξεις του άρθρου 22 του κανονισμού (ΕΟΚ) αριθ. 3719/88 της Επιτροπής  (4), όπως τροποποιήθηκε  τελευταία από τον κανονισμό (ΕΚ) αριθ. 2137/95  (5), και επομένως πρέπει να προβλεφθεί παρέκκλιση 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής  Διαχείρισης Μεταποιημένων Προϊόντων με βάση τα οπωροκηπευτικά και με τη γνώμη της Επιτροπής  Διαχείρισης Οπωροκηπευτικών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Στο άρθρο 5 του κανονισμού (ΕΚ) αριθ. 1488/95, προστίθεται η ακόλουθη  παράγραφος: «6.  Το άρθρο 22 του κανονισμού (ΕΟΚ) αριθ. 3719/88 δεν εφαρμόζεται στα πιστοποιητικά που  αναφέρονται στο παρόν άρθρο.». Άρθρο 2 Ο παρών κανονισμός αρχίζει να ισχύει την εβδόμη ημέρα από τη δημοσίευσή του στην Επίσημη  Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε  κάθε κράτος μέλος. Βρυξέλλες, 6 Οκτωβρίου 1995. Για την Επιτροπή Franz FISCHLER Μέλος της Επιτροπής